cyanic-selkie/wikianc huggingface dataset:
Palestinos himnas
Himno vertimas į lietuvių kalbą
Mano šalis, mano šalis, Mano šalis, mano protėvių žeme, Mano šalis, mano šalis, Mano šalis, mano tauta, amžinybės tauta, Su mano pasiryžimu, mano ugnimi, ir mano keršto ugnikalniu Mano kraujo ilgesiu žemės savos ir namų Aš užkopiau į kalnus ir kovojau karus Aš užkariavau neįmanomą ir peržengiau ribas. Mano šalis, mano šalis, amžinybės tauta, Pučiant vėjams ir šaudant ginklams Ir mano tautai pasiryžtant šioje kovos žemėje Palestina yra mano namai, Palestina yra mano ugnis, Palestina yra mano kerštas ir amžina žemė. Mano šalis, mano šalis, amžinybės tauta Aš prisiekiu vėliavos šešėlyje Savo žemei ir tautai ir skausmo liepsnai Gyvensiu kaip kovotojas, žengsiu pirmyn kaip kovotojas, išseksiu kaip kovotojas kol sugrįšiu. Mano šalis, mano šalis, amžinybės tauta.
Himnas originalo kalba (arabų kalba)
بلادي يا أرضي يا أرض الجدود بلادي بلادي بلادي يا شعبي يا شعب الخلود بعزمي وناري وبركان ثأري وأشواق دمي لأرضي وداري صعدت الجبال وخضت النضال قهرت المحال عبرت الحدود بلادي بلادي بلادي يا شعبي يا شعب الخلود بعزم الرياح ونار السلاح وإصرارشعبي بأرض الكفاح فلسطين داري فلسطين ناري فلسطين ثأري وأرض الصمود بلادي بلادي بلادي يا شعبي يا شعب الخلود بحق القسم تحت ظل العلم بأرضي وشعبي ونار الألم سأحيا فدائي وأمضي فدائي وأقضي فدائي الى أن تعود بلادي بلادي يا شعب الخلود
Builinė dygūnė
Auga miškuose, krūmuose, ūksminguose paupių šlaituose, pakelėse, panamėse, dykvietėse. Žydi iki rugsėjo pabaigos. Žiedus apdulkina vabzdžiai. Vaisius išnešioja gyvūnai, prie kurių kailio lengvai prikimba šiurkščiais šereliais.
Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 70 psl.
Kralikiškės
Kralikiškės – kaimas Vilniaus rajono savivaldybėje, 1 km nuo Paberžės.
Šventoji (Palanga)
Šventoji – kurortinė gyvenvietė Baltijos pajūryje, buvęs miestelis Palangos miesto savivaldybės šiaurėje, 12 km nuo Palangos centro. Šventosios seniūnijos centras. Gyvenvietė išsidėsčiusi Šventosios upės kairiajame krante (per ją nutiesti 3 tiltai), jai įtekant į Baltijos jūrą. Gyvenvietėje stovi 39 m aukščio Šventosios švyturys, Šventosios Švč. Mergelės Marijos, Jūrų Žvaigždės, bažnyčia, bendrojo lavinimo pagrindinė mokykla, ambulatorija, paštas. Yra daug viešbučių, upės pakrantėje (gyvenvietės rytuose) yra Šventosios estrada, miške prie kelio – Šventosios kapinės. Šiauriniame Šventosios pakraštyje, kur baigiasi gyvenvietės ir viso Palangos miesto riba, yra Būtingės naftos terminalas. Pro čia kelias veda į Latvijos miestus Liepoją ir Rygą.
Etimologija
Šventoji – vandenvardinis vietovardis, kilęs nuo čia pratekančio Baltijos intako – Šventosios upės.
Istorija
1520 m. pastatyta Šventosios evangelikų liuteronų bažnyčia. Vietos gyventojai daugiausia buvo kuršiai žvejai. Šventoji pažymėta 1542 m. H. Celijaus žemėlapyje. XIV–XVII a. Šventoji minėta Hanzos pirklių maršrutuose Karaliaučius–Ryga. Ilgą laiką Šventoji buvo strategiškai svarbesnė už Palangą – XVI a. Šventosios uostas buvo žymimas žemėlapiuose, konkuravo su Klaipėda, čia buvo laivų dirbtuvės, prekybos centras, tvirtovė, parkas. XVI–XVIII a. Šventąją lankė anglų, olandų ir švedų laivai, kurie iš čia išveždavo javus, kailius, medų, o atveždavo geležies, manufaktūros dirbinių, druskos, vyno, silkių, ginklų. Anglų pirkliai gavo privilegiją įrengti uostą, į kurį galėtų įplaukti dideli prekybiniai laivai.
1679 m. Jonas Sobieskis dovanojo anglų pirkliams privilegiją įrengti didelių laivų prieplauką, o 1685 m. suteikė ir Magdeburgo teises. 1685 m. Šventosios gyvenvietei buvo leista savarankiškai prekiauti ir vystyti jūrų verslą, čia anglų pirklys Horst vėl įsteigė savo prekybos kontorą. Po to Šventosios uostas vėl atsigavo ir dėl jo konkurencijos Klaipėdos pirkliai skundėsi 1687 m. ir 1690 m.
Darbo talka Šventojoje, [[1939 m.|thumb|left]]
1891 m. Šventojoje įsteigta pirmoji Lietuvoje jūros mokykla. 1921 m. kovo 30 d. pasirašyta sienų sutartimi kartu su Palanga Šventoji atiteko Lietuvai. Sienų klausimą išsprendė komisija, kuriai vadovavo škotų diplomatas Džeimsas Jangas Simpsonas. Lietuvai priklausęs Aknystos miestelis buvo iškeistas į Šventosios pajūrį. 1939 m. įkurta biblioteka. 1970 m. Šventoji prijungta prie Palangos.
Samsunas
Samsunas – miestas šiaurės Turkijoje, uostas Juodosios jūros pakrantėje. Provincijos centras. Per Samsuną eina Trabzono–Zonguldako plentas; geležinkelis ir plentas į Amasiją, yra oro uostas, dujotiekis į Ankarą. Tabako auginimo rajono centras. Maisto, tabako, chemijos pramonė, metalo apdirbimas. Žvejyba. Yra universitetas, Atatiurko muziejus.
Istorija
VI a. pr. m. e. graikai įkūrė Amiso koloniją. III a. pr. m. e. miestas tapo Ponto karalystės dalimi. 47 m. pr. m. e. užėmė romėnai, o 1200 m. seldžiukai.
Dmitri Nağıyev
Dmitro Nahijevas (Dmitri Nağıyev/Дмитро Русланович Нагієв; g. 1995 m. lapkričio 27 d.) – azerų kilmės Ukrainos futbolininkas, rungtyniaujantis gynėjo pozicijoje. Šiuo metu yra Kauno „Stumbro“ komandos žaidėjas.
Karjera
Žaidė Ukrainoje ir Austrijoje. 2018 m. antroje pusėje tapo Kauno „Stumbro“ nariu. Debiutavo rungtynėse prieš FK Atlantas 2018 m. rugsėjo 19 d.
Permira
Permira ( – „labai netikėtai“) – privataus kapitalo bendrovė (PE), veikianti iš esmės Europoje. Būstinė Londone. Bendrovė turi atstovybes 7 Europos šalyse bei JAV.
Istorija
1985 m. buvo įkurta Schroder Ventures (steigėjas - britų investicinis bankas Schroders). 1996 metais tapo Schroder Ventures Europe, o 2001 m. - Permira.
Nuo 1985 m. Permira konsultavo 18 Permiros ir kitiems private equity (PE) fondams; bendra sandorių vertė – 11 mlrd. eurų. Fondai sudarė daugiau kaip 280 sandorius 15-oje valstybių.
Permira turi (turėjo) šių bendrovių akcijų: Debitel, Little Chef, PREMIERE, Takko, Rodenstock, Ferretti (Italija), Cognis (Vokietija).
Permira kaip ir kitos PE bendrovės Apax Partners, Bain Capital, BC Partners, Blackstone, CVC, Cinven, Candover bei švedų EQT veikia per fondus, investuojančius Europoje ir kurių dydis – per 5 mlrd. eurų.
Aglabidai
Aglabidai – vasalinė Abasidų kalifato arabų emyrų dinastija (800-909 m.) Ifrikijoje (Š. Afrika). Pradininkas Ibrahimas ibn al Aglabas (800-812 m.). Aglabidai nukariavo Siciliją, Sardiniją ir Maltą. Pelnėsi iš piratavimo jūrose, Italijos ir Prancūzijos pietinių pakrančių puldinėjimų.
Žlugo nuo Fatimidų šiitų antpuolių.
Jonas Mačiulis (1985)
2009 m. liepos 1 d. pasirašė dvejų metų sutartį su Milano „Armani Jeans“ klubu. 2012 m. vasario 8 d. pasirašė sutartį iki sezono pabaigos su Kauno „Baltų“ klubu. 2012 m. balandžio 24 d. pasirašė vienerių metų sutartį, su galimybe ją pratęsti dar sezonui, su Sienos „Montepaschi“ klubu. 2012 m. liepos 24 d. pasirašė vienerių metų sutartį su Atėnų „Panathinaikos“ klubu.
2014 m. liepos 26 d. pasirašė dvejų metų sutartį su Madrido „Real“ klubu. 2018 m. kovo pradžioje buvo atleistas is Madrido „Real“ klubo. 2018 m. rugpjūčio 10 d. pasirašė vienerių metų sutartį su Graikijos Atėnų „AEK“ klubu. 2019 m. liepos pradžioje kontraktas buvo pratęstas sezonui, o 2020 m. rugpjūčio pradžioje pratęsė sutartį su Atėnų klubu iki 2021 m. sezono pabaigos. 2021 m. birželio pradžioje, iškovojęs Graikijos čempionato bronzą, paliko Atėnų klubą.
J. Mačiulio vardas ir pavardė sutampa su vieno garsiausių XX a. Lietuvos poetų – Jono Mačiulio-Maironio, todėl kartais komandos draugai ir aistruoliai krepšininką pravardžiuoja „Maironiu“.
2021 m. rugsėjo 9 d. pranešė baigiantis karjerą ir tapo Kėdainių „Nevėžio“ konsultantu.
Žvyriai
Žvyriai – kaimas Jurbarko rajono savivaldybėje, 1 km į rytus nuo Skirsnemunės, prie kelio. Ties Žvyrių kaimo riba stovi Skirsnemunės evangelikų liuteronų bažnyčia (pastatyta 1849 m.), į vakarus nuo kaimo teka Talkoto upelis, piečiau – Nemunas. Telkšo Žvyrių ežeras.
Istorija
1849 m. Žvyriuose, kur gyveno vokiečių amatininkai, prekiautojai ir dvarų tarnautojai, pastatyta Skirsnemunės evangelikų liuteronų bažnyčia. Po II pasaulinio karo dauguma vokiečių ištremti arba išvyko į Vokietiją.
Balninkų seniūnija
Balninkų seniūnija – administracinis-teritorinis vienetas Molėtų rajono savivaldybės šiaurės vakaruose.
Istorija
Senoji Balninkų seniūnija minima XVI–XVIII a.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įsteigtos 3 seniūnaitijos:
408 m.
408 m. buvo keliamieji metai, prasidedantys antradienį pagal Grigaliaus kalendorių.
Mirtys
Nedatuota
Savaitė
Savaitė – laiko periodas, ilgesnis nei diena ir trumpesnis nei mėnuo. Šiuolaikiniuose kalendoriuose, taip pat ir Grigaliaus kalendoriuje, savaitė yra lygi 7 dienoms. Skirtingai nei kiti laiko periodai, savaitė tiesiogiai astronomiškai nėra pagrįsta, tačiau gana plačiai naudojama.
Žinoma, jog babiloniečiai turėjo fiksuotą septynių dienų savaitę prieš maždaug nei 4000 metų, kurios ilgis tikriausiai rėmėsi 28 dienų mėnesio dalinimu į keturias dalis. Dėl europiečių vykdytos kolonizacijos ir vėlesnės globalizacijos 7 dienų savaitė pradėta taikyti visame pasaulyje, netgi tokiose kultūrose, kur anksčiau tokio laiko matavimo vieneto nebuvo.
Vėliau ir to paties regiono tauta žydai sukūrusi Bibliją turėjo septynių dienų savaites, minima garsioji biblijinė pasaulio sukūrimo istorija, pagal kurią Dievas sukūrė pasaulį per šešias dienas, o septintąją ilsėjosi.
Kitas septynių dienų paaiškinimas – iš Žemės plika akim matomi 7 šviesuliai (Saulė, Mėnulis ir penkios planetos), minimos babiloniečių.
Į europiečių kalendorių savaitė pateko Romos imperijai tapus krikščioniškai.
Žodžio kilmė
Manoma, kad žodis kilęs nuo žydiško žodžio šabaš (prūsų sawaīti, per lenkų sobota ir graikų σάββατον), reiškiančio šeštadienis. Tačiau yra versijų, siejančių žodžio raidą su senesnėmis kalbomis, kurios esmė – sa- traktuojamas kaip senasis priešdėlis, atitinkantis dabartinį są-, o pagrindinė šaknis esanti vait-.
Savaitės dienos
Įvairiose kalbose savaitės dienų pavadinimai yra skirtingos kilmės. Romėniškuose pavadinimuose naudoti šviesulių vardai, šiuos pavadinimus vėliau perėmė prancūzų, ispanų, kitos kalbos. Skandinavai naudojo savo dievų vardus, šį vardinimą dalinai perėmė anglai.
Kai kuriose šalyse savaitės pradžia laikomas pirmadienis, kitose – sekmadienis. Tačiau ir pastarosiose darbo savaitė trunka nuo pirmadienio iki penktadienio.
Sekmadienį savaitė prasidėdavo senovės Egipte, šios tradiciją nuo senovės laikosi ir žydai. Dėl šios priežasties arabų, graikų, hebrajų ir portugalų kalbose žodžio „pirmadienis“ reikšmė yra „antra diena“. Mūsų laikais savaitė nuo sekmadienio skaičiuojama JAV, Filipinuose, Kanadoje.
Pirmadienis yra pirma savaitės diena Europoje, Pietų Amerikoje, kitose pasaulio dalyse. Tokia savaitės forma yra formalizuota ISO 8601 standarte.
Varėnos II valsčius
Varėnos II valsčius – buvęs administracinis-teritorinis vienetas dabartinės pietų Lietuvos teritorijoje. Centras – Varėna II.
Istorija
Valsčius įkurtas 1925 m. liepos 1 d. iš dalies Kaniavos valsčiaus ir dalies neutralių žemių. 1930 m. gegužės 19 d. prijungta dalis Eišiškių valsčiaus, 1930 m. birželio 3 d. – visas likęs Kaniavos valsčius. II pasaulinio karo metais Lenkijai netekus šiaurės rytinių žemių, Varėnos II valsčius susijungė su Varėnos valsčiumi.
Dauliūnų piliakalnis
left|thumb|300x300px|Dauliūnų piliakalnis iš šiaurės pusės Dauliūnų piliakalnis su gyvenviete, vadinamas Ožnugariu – piliakalnis ir gyvenvietė Rokiškio rajono savivaldybės teritorijoje, į pietvakarius nuo Dauliūnų kaimo Jūžintų seniūnija. Pasiekiamas keliu Jūžintai – Duokiškis pavažiavus 650 m už Dauliūnų, yra 50 m į dešinę šiaurėje.
Vladas Kulbokas
Vladas Kulbokas (1908 m. balandžio 6 d. Našiškiai, Vilkaviškio valsčius – 2000 m. gruodžio 24 d. Putnamas, JAV) – Lietuvos pedagogas, literatūros tyrinėtojas.
Dauliūnų piliakalnis
Piliakalnis
Piliakalnis įrengtas ilgos siauros kalvos rytinėje dalyje. Aikštelė keturkampė, pailga rytų – vakarų kryptimi, 19x17 m dydžio. Jos vakariniame krašte supiltas 0,6 m aukščio, 14 m pločio pylimas, kurio išorinis 2,2 m aukščio šlaitas leidžiasi į 11 m pločio, 1,5 m gylio griovį. Rytiniame aikštelės krašte yra 0,2 m aukščio, 6 m pločio pylimas. 0,8 m žemiau jo yra 35 m ilgio terasa. Šlaitai statūs, 7-12 m aukščio.
Vladas Kulbokas
Biografija
1927–1931 m. Vytauto Didžiojo universitete (iki 1930 m. Lietuvos universitetas) studijavo lietuvių kalbą ir literatūrą, prancūzų kalbą, pedagogiką. 1932–1942 m. mokytojavo Plungės, Pasvalio, Vilniaus gimnazijose. 1942–1944 m. dirbo Švietimo vadyboje. 1944 m. pasitraukė į Austriją, vėliau į Vokietiją. Mokytojavo Tiubingeno lietuvių gimnazijoje, 1945–1947 m. studijavo romanistiką Tiubingeno universitete. 1949 m. persikėlė į JAV, gyveno Bostone. 1949–1956 m. dėstė Bostono lituanistinėje mokykloje, buvo jos vedėjas. 1953–1970 m. dirbo Bostono koledžo bibliotekoje, nuo 1953 m. – vienas Lietuvių enciklopedijos redaktorių. Lituanistikos instituto, Lietuvos katalikų mokslų akademijos narys. Aktyviai dalyvavo šaulių, ateitininkų veikloje.
Mokslinė veikla
Veikale „Lietuvių literatūrinė kritika tremtyje“ pateikė lietuvių išeivijos literatūros kritikos istoriją, daug bibliografinių ir faktologinių duomenų. Parašė skyrius apie lietuvių išeivijos literatūros kritiką knygoms „Lietuvių literatūra svetur“, 1945–1967 m. (1968 m.), „Lietuvių egzodo literatūra“, 1945–1990 m. (1992 m.). Lietuvių literatūros kritikos straipsnius, recenzijas skelbė žurnaluose „Aidai“, „Ateitis“, laikraščiuose „Darbininkas“, „Draugas“.
Tarnobžegas
Tarnobžegas – miestas-apskritis pietryčių Lenkijoje, prie Vyslos upės. Buvęs vaivadijos centras. Išvystyta mašinų, chemijos, tekstilės pramonė. Miesto apylinkėse išgaunama siera.
Dauliūnų piliakalnis
Piliakalnis
Piliakalnis apardytas arimų, apaugęs medžiais.
Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 11000 m².
Tyrimai
1949 m. ir 1970 m. piliakalnį žvalgė Istorijos institutas. Pietinėje papėdėje, 1 ha plote yra papėdės gyvenvietė, kurioje rasta lipdytos brūkšniuotos keramikos. centre|thumb|800x800px|Dauliūnų piliakalnis iš pietų pusės
Danijos futbolo varžybos 1955–1956 m.
Danijos futbolo varžybos 1955–1956 m.
Klykoliai
Klykoliai – kaimas Akmenės rajono savivaldybėje, netoli kelio Akmenė–Vytiniai, 8 km į šiaurės vakarus nuo Naujosios Akmenės, prie pat sienos su Latvija.
Stovi Klykolių Švč. Mergelės Marijos Apsilankymo bažnyčia (yra XVIII a. – XIX a. dailės paminklų). Yra biblioteka (nuo 1999 m.), kaimo istorijos ir buities muziejus (nuo 2001 m.). Veikia augalininkystės bendrovė „Klykoliai“. Susibūrė Klykolių kaimo bendruomenė „Klykolių sodžius“.
Geografija
Klykoliai įsikūrę tarp Vadaksties ir jos intako Vėžupio. Yra Klykolių tvenkinys. Klykolių vardu pavadintos karbono sistemos apatinio skyriaus svita ir serija; jų sluoksniai surasti kaimo apylinkėse.
Klykoliai išsidėstę rajoninių kelių ir  sankryžoje. Kelias 1015 Klykuoliuose kirtęs pasienį, susikerta su Latvijos keliu V1115 Vadakstė–Vytiniai.
Istorija
Klykoliai įsikūrė XVI a. 1757 m. karalius Augustas II suteikė privilegiją kurti miestelį ir rengti savaitinius turgus. 1778 m. dvaro savininkas Ignas Pilsudskis pastatė koplyčią. 1881 m. pastatyta dabartinė medinė Klykolių Švč. Mergelės Marijos Apsilankymo bažnyčia. 1928 m. kaimui suteiktos parapijos teisės. XIX a. – XX a. kaimas garsėjo vagimis, kurie vogė lietuvių arklius ir gabeno į Latviją.
Antrojo pasaulinio karo metu Klykoliai nukentėjo, dalis trobesių sudegė. 1949 m. įkurta mokykla, veikė iki 2000 m. 1956–1977 m. apylinkės centras, 1950–1991 m. Kivylių kolūkio pagalbinė gyvenvietė. 1999 m. įkurta biblioteka, 2001 m. kaimo buities muziejus.
Kramniškės
Kramniškės – kaimas Vilniaus rajono savivaldybėje, 9 km nuo Maišiagalos.
Perito Moreno
Perito Moreno vadinamas:
Kaušelis
Kaušelis tai:
Sliekiškiai
Sliekiškiai – kaimas Jurbarko rajono savivaldybėje, 2 km į šiaurę nuo Pilies, prie krašto kelio. Pro kaimą teka Imsrė.
Bebrinis (Zarasų r.)
Bebrinis – ežeras šiaurės rytų Lietuvoje, Zarasų rajone, apie 10 km į šiaurės vakarus nuo Suvieko. Ežero ilgis iš šiaurės vakarų į pietryčius – 0,58 km, plotis – iki 0,23 km. Altitudė 140,7 m. Šiaurinis krantas aukštokas, kiti krantai žemesni, beveik ištisai apaugę medžiais ir krūmais. Šiaurinėje ir vakarinėje pakrantėse auga miškas, kitose pakrantėse plyti pievos. Vakaruose išteka upelis link Dirdų ežero (Kriaunos upės baseinas). Vakariniu krantu eina riba su Rokiškio rajonu.
thumb|left|500px|Bebrinis nuo pietrytinio kranto
Hansab
thumb|right|„Hansab Group“ OÜ įkūrėjas ir vadovas – Aigar Urva
„Hansab“ – technologinių sprendimų įmonių grupė. Ji veikia Baltijos šalyse ir Suomijoje. Parduodami sprendimai apima finansines mokėjimo sistemas, grynųjų pinigų apdorojimo techniką, vaizdo stebėjimo ir apsaugos, automobilių statymo ir keleivių informavimo sistemas.
Istorija
Kompanijos istorija prasidėjo 1991 metais, kai Aigar Urva, Jüri Mägi ir Hans Tombach Taline, Estijoje, įkūrė „Hansab Estonia“. Po dvejų metų, 1993-aisiais, įmonė jau veikė ir Rygoje, Latvijoje, o nuo 1994 m. – ir Vilniuje, Lietuvoje. 2005 m. įmonių veiklai Baltijos šalyse suvienyti ir koordinuoti buvo įkurta „Hansab Group“ OÜ.
Įmonių grupės veiklos sritys nuosekliai plėtėsi.
2006 m. buvo įkurta grupei priklausanti kompanija „Baltic Operation Services“ OÜ. Ji specializuojasi pakuočių surinkimo ir pardavimo automatų srityje.
2007 m. „Hansab“ kartu su „Voicecom“ įkūrė „Ellore“ OÜ – įmonę, skirtą programinei įrangai plėtoti ir integruoti.
2009 m. įkurtas „Hansab“ filialas Ukrainoje ir „Hansab Kinnisvara“ OÜ Estijoje.
2010 m. Vilniuje, Lietuvoje, įsteigtas UAB „Hansab turtas“.
2012 m. „Hansab“ pradėjo aktyvią veiklą Baltarusijoje.
2013 m. buvo parduotas „Hansab“ filialas Ukrainoje, pasirengta pradėti veiklą Suomijoje. Šiais metais grupės įmonių apyvarta sudarė 17,4 mln. eurų, joje dirbo 192 darbuotojai.
2014 m. atidarytas filialas Helsinkyje, Suomijoje.
Struktūra ir darbuotojai
„Hansab“ įmonių grupę sudaro devynios kompanijos: „Hansab“ AS Estijoje, „Hansab“ SIA Latvijoje, UAB „Hansab“ Lietuvoje, „Hansab“ OY Suomijoje, „Ellore“ OÜ (programinės įrangos kūrimo kompanija), „Baltic Operation Services“ (panaudotos taros surinkimo automatų technologijos ir paslaugos), "Hansab IT" OÜ ir dvi nekilnojamo turto kompanijos – „Hansab Kinnisvara“ OÜ ir UAB „Hansab turtas“.
Visose įmonių grupės kompanijose iš viso dirba daugiau kaip 300 darbuotojų.
Paslaugos
Du trečdaliai „Hansab“ darbuotojų užsiima su paslaugomis susijusia veikla. „Hansab“ kompleksiniai sprendimai apima konsultavimą, programinės įrangos kūrimą ir integravimą, programinės ir techninės įrangos pardavimus, montavimą ir įrenginių priežiūrą po įdiegimo.
„Hansab“ teikia paslaugas finansiniam sektoriui, mažmeninės prekybos, viešajam ir kitiems sektoriams.
Matas Menčinskas
Matas Menčinskas (1896 m. rugsėjo 15 d. Ostampas, Simno valsčius – 1942 m. kovo 18 d. Kaunas) – Lietuvos skulptorius, tapytojas. thumb|right|200px|M.Menčinskas prie savo darbų apie [[1921-1923 m.]]
Biografija
1913–1917 m. (?) skulptūros mokėsi privačiai Varšuvoje. Nuo 1921 m. dirbo mokytoju Kaune. 1924–1926 m. mokėsi Skulptūros ir piešimo studijoje Barselonoje, 1926–1928 m. – Madrido dailės mokykloje, 1928–1931 m. studijavo Nacionalinėje dailės akademijoje Buenos Airėse. 1933–1934 m. dėstė piešimą lietuvių mokykloje Montevidėjuje. 1934 m. grįžo į Lietuvą. 1934–1940 m. dėstė Kauno amatų mokykloje, nuo 1940 m. – Kauno taikomosios ir dekoratyvinės dailės mokykloje (nuo 1941 m. Kauno taikomosios ir dekoratyvinės dailės institutas). Palaidotas Eigulių kapinėse.
Kūryba
Iš gipso, akmens, ąžuolo sukūrė apie 200 skulptūrų: apvaliųjų ir bareljefų („Motina“ 1934 m., „Filosofas“ 1935 m., 1939 m., „Sapnas“, „Mąstytojas“, abu 1936 m., „Vergas“ 1937 m., „Skausmas“ 1938 m.), portretų (Janis Rainis, 1931 m., Jonas Basanavičius, 1933 m.), nutapė paveikslų („Vyro galva“ 1935 m.). Kūrybai būdinga raiški plastika, ekspresyvi forma, gilinimasis į žmogaus psichologiją. Skulptūrose ryškus dramatizmas, mistikos, sentimentalizmo bruožai. Nuo 1926 m. dalyvavo parodose Lietuvoje ir užsienyje. Jo kūrinių turi Lietuvos dailės muziejus, Nacionalinis Mikalojaus Konstantino Čiurlionio dailės muziejus.
Naujasis Hampšyras
Naujasis Hampšyras arba Niuhempšyras  – Jungtinių Amerikos Valstijų (JAV) valstija Naujosios Anglijos regione. Pašto sutrumpinimas – NH. Pavadinimas kilo nuo Hampšyro grafystės Anglijoje.
Naujasis Hampšyras, kaip ir visos JAV valstijos turi savo antrąjį pavadinimą („pravardę“) – Granitinė valstija, nes joje yra daugybė granito karjerų, nors pastaraisiais dešimtmečiais granito pramonė ir yra žymiai susilpnėjusi. Šis pavadinimas taip pat atspindi ir Naujojo Hampšyro valstijos taupią vyriausybę.
Valstijos šūkis: „Gyvenk laisvai arba mirk“. Valstijos gėlė: alyva. Paukštis: kikilis. Medis: baltasis beržas.
Naujasis Hampšyras garsėja kaip „lakmuso popierėlis“ prezidento rinkimuose (šios valstijos rinkimų rezultatai dažniausiai atspindi visos JAV rinkimų rezultatus); taip pat kaip vietovė, kurioje buvo užfiksuotos pačios blogiausios oro sąlygos gyvenamoje vietoje (Prezidentinė Vašingtono kalno orų observatorija), o labiausiai – neįtikėtinai spalvingu rudeniu: pasigėrėti įvairiaspalve lapija kiekvieną rudenį čia suplūsta žmonės iš visų (ypač pietinių) valstijų.
2003 m. Naujojo Hampšyro valstija susilaukė tarptautinio dėmesio kaip turinti pirmąjį viešai pasiskelbusį gėjų vyskupą – Gene Robinsoną (Gene Robinson) – anglikonų bendruomenėje.
Naujasis Hampšyras traukia poilsiautojus slidinėjimu Baltuosiuose kalnuose, ežerais (Lakes Region. Didžiausias ežeras – Vinipisokis  – 186 km²), Naujojo Hampšyro tarptautinėmis motociklų lenktynėmis (New Hampshire International Speedway, buvęs Loudon Racetrack), ilgiausiai trunkančiomis motociklų lenktynėmis visose Jungtinėse Amerikos Valstijose.
Istorija
Naujojo Hampšyro įkūrėju yra laikomas kapitonas Džonas Masonas, įsikūręs čia 1623 m., praėjus trejiems metams po pirmųjų piligrimų išsilaipinimo Masačiusetse. Naujasis Hampšyras buvo viena iš trylikos kolonijų, kurios sukilo prieš Anglijos valdymą Amerikos revoliucijoje.
Teisinė ir politinė sistema
Valstijoje giliai įsišaknijusios liberalios pažiūros, nedidelis gyventojų skaičius, nepriklausomybė nuo federacinių lėšų apsprendė Laisvosios valstijos projekto (Free State Project) organizavimą Naujajame Hampšyre. Šią valstiją itin palankiai vertina ir kaimyninių valstijų gyventojai: pvz., Kilingtono miestelis, (Vermontas), esantis už 40 km nuo Naujojo Hampšyro sienos, 2004 m. kovo mėn. referendumu nusprendė atsiskirti nuo Vermonto valstijos ir prisijungti prie Naujojo Hampšyro.
Naujojo Hampšyro Bendrosios kompetencijos teismas, turintis 415 narių, pretenduoja į trečią vietą pagal dydį tarp teisminių institucijų angliškai kalbančiose šalyse (po JAV Atstovų rūmų ir Didžiosios Britanijos Bendruomenių rūmų). Tiek Naujojo Hampšyro atstovams, tiek senatoriams yra mokamas tik 100 USD atlyginimas per metus – tai puikiai parodo, kad valstijos įstatymus rašo savanoriai. Šis atlyginimo dydis yra išlikęs dar nuo XVIII a. Naujojo Hampšyro įstatymų leidėjai, su retomis išimtimis, dažniausiai yra turtingi vyreniojo amžiaus žmonės.
Geografija
thumb|180px|left|Naujojo Hampšyro fizinis žemėlapis thumb|right|Naujasis Hampšyras – „Granitinė valstija“ Naujasis Hampšyras yra viena iš šešių valstijų, priklausančių Naujosios Anglijos regionui. Valstija ribojasi su Kvebeku (Kanada) Šiaurėje, Meino valstija ir Atlanto vandenynu Rytuose, Masačusetso valstija Pietuose ir Vermonto valstija Vakaruose. Didžiausi Naujojo Hampšyro regionai: Baltieji kalnai (White Mountains), Ežerų regionas (Lakes region), Pajūrio regionas (Seacoast region), Merimeko slėnis (Merrimack Valley) ir kt. Per Naujojo Hampšyro centrinę dalį driekiasi Prezidentinė kalnų grandinė su aukščiausia viršukalne – Vašingtono kalnu (1,917 m.) Tai Baltųjų kalnų dalis, kurios viršukalnės yra pavadintos JAV prezidentų pavardėmis. 1934 m. ant Vašingtono kalno buvo užfiksuotas stipriausias pasaulyje vėjas: 372 km/h. Įprastinė žiemos vidutinė temperatūra: -44 °C. Ši viršukalnė garsėja „blogiausiomis oro sąlygomis Žemėje“. Pačioje kalno viršūneje yra įsikūrusi pelno nesiekianti observatorija, fiksuojanti ekstremaliausias oro sąlygas.
Ilgiausios upės: Konektikutas (Connecticut River) – 670 km; Merimekas (Merrimack River) – 187 km, dalijanti valstiją perpus į Šiaurinę ir Pietinę dalis. Didžiausias ežeras – Vinipisokis (Lake Winnipesaukee) – 186 km².
Ilgą laiką Naujojo Hampšyro geografine emblema buvo vadinamasis „Kalno Senis“  – kybantis kalno uolinis šlaitas, savo reljefu primenantis pagyvenusio vyriškio profilį. Šis simbolis buvo spausdinamas ant valstijos pašto ženklų. Tačiau per amžius jį veikę vėjai, lietus, sniegas bei temperatūrų kaita padarė savo: 2003 m. gegužės pradžioje „Kalno Senis“ sutrupėjo ir nubyrėjo.
Ekonomika
1999 m. duomenimis, Naujojo Hampšyro BVP buvo 44 mlrd. USD, ir pagal tai valstija buvo 39 vietoje tarp visų JAV valstijų. 2000 m. vidutinis valstijos gyventojo uždarbis buvo 33,332 USD per metus (6 vieta tarp visų valstijų).
Žemės ūkio produkcija: pieno produktai, gyvulininkystė, medelynai, obuoliai, kiaušiniai. Pramonės produkcija: mechanizmai, elektros įrenginiai, guma, plastikas.
Gyventojai
Remiantis 2003 m. surašymo duomenimis, Naujasis Hampšyras turi 1 287 687 gyventojus.
Valstijos rasinė sudėtis:
5 didžiausios tautinės kilmės grupės Naujajame Hampšyre: airiai (19,4 %), anglai (18 %), prancūzai (14,6 %), Kanados prancūzai (10,6 %), vokiečiai (8,6 %).
Religija
3 didžiausios protestantų bendruomenės Naujajame Hampšyre: metodistai (11 % visų valstijos gyventojų), baptistai (9 %), presbiterionai ir episkopalai (kartu 2 %).
Delmonas
thumb|230px|Lietuvninkų rūbai. Prie moteriškų – juodas delmonas
Delmonas (arba dalmonas) – lietuvių moterų puošni kišenė, austine juostele (rištuvu) rišta prie juosmens; būdinga tik Mažajai Lietuvai. Siūtas iš aksomo, šilko, vilnelės, medvilnės. Tai specialus maišelis, pasiūtas iš tamsesnės medžiagos, išsiuvinėtas įvairiaspalvių siūlų gėlytėmis, paukščiukais, papuoštas dar ir karoliukais. Kampuose kartais buvo išsiuvinėjami savininkės inicialai, data. Moterys delmone laikydavo pinigus, nosinaitę, įvairias smulkmenas.
XVIII a. pab. – XX a. pr. lietuvninkių aprangoje delmonai atliko praktinę funkciją – darbuojantis namuose ar išeinant iš jų į delmonus buvo galima susidėti smulkius daiktus data. .
Iki XX a. buvo klaipėdiškių moterų tautinių drabužių dalis. Vyresnės moterys delmonus ryšėjo iki XX a. 5 dešimtmečio.
2019 m. Mažosios Lietuvos delmonai Klaipėdos miesto savivaldybės etnokultūros centro iniciatyva buvo įtraukti į Lietuvos Nematerialaus kultūros paveldo vertybių sąvadą.
Antradienis
Antrãdienis – savaitės diena tarp pirmadienio ir trečiadienio.
Antradienis nuo 1845 metų – oficiali JAV federalinių rinkimų diena, kur rinkimai rengiami antradienį po pirmo lapkričio pirmadienio.
Graikų ir ispanų kultūrose antradienis yra nesėkmę nešanti diena, ispanakalbiuose kraštuose 13 mėnesio diena antradienis (ne penktadienis, kaip kitose Vakarų kultūrose) laikoma labai bloga diena.
Užgavėnių šventė visada švenčiama antradienį.
Menčių klinties telkinys
thumb|300px|right|Menčių klinties telkinys Menčių klinties telkinys – naudingųjų iškasenų, klinčių telkinys Akmenės rajono savivaldybės teritorijoje, 11 km į šiaurės rytus nuo Akmenės, Menčių kaimo apylinkėse.
Telkinys
Menčių klinties telkinys eksploatuojamas nuo 1934 m. Iškasama apie 1,5 mln. t klinties per metus. Klintis daugiausia naudojama statybinių kalkių, klintmilčių (naudojamų rūgštiems dirvožemiams kalkinti), klintinio akmens gamybai. Prognoziniai ištekliai 700 mln. t, bendrieji 80,0 mln. t (1990 m.). Kasama viršutinio permo dolomitinga klintis.
Geologija
Klodo storis 3,5-29,8 m, vidutinis storis 24,7 m. Naudingąjį sluoksnį sudaro smulkių kalcito kristalų klintis su organogeninės ir granuliuotos klinties lęšių, gniutulų tarpsluoksniais ir dolomitinga klintis su dolomito mineralo taisyklingos ovalios formos romboedrais, pasiskirsčiusiais iš smulkių ir itin smulkių kalcito kristalų sudarytoje uolienoje. Slūgso po 3,6-13,5 m storio pleistoceno moreninio priemolio ir priesmėlio danga. Naudingųjų iškasenų klodo cheminė sudėtis: CaCO3 – 69,84-96,83 %, MgCO3 – 1,26-20,51 %, netirpiosios liekanos – 0,76-8,45 %.
Eivonas (Hampšyras)
Eivonas, dar žinoma kaip Hempšyro Eivonas arba Solsberio Eivonas – upė Jungtinėje Karalystėje, pietų Anglijoje. Prasideda dviem ištakomis Viltšyro grafystėje. Viena išteka ties Devaizisu, kita – ties Pjusiu (Pewsey). Ties Apeivonu (Upavon) susilieja ir teka Solsberio lygumomis į pietus. Kerta Hampšyro ir Dorseto grafystes. Įteka į Lamanšo sąsiaurį ties Kraistčerču, sudaro bendras žiotis su Sturo upe.
Prie Eivono įsikūrę: Emsberis, Solsberis, Forindžbridžas, Ringvudas, Kraistčerčas.
Precfeldas
Precfeldas – miestas pietų Vokietijoje, Bavarijoje, Aukštutinės Frankonijos regione. 2006 metais mieste gyveno 2 470 gyventojai.
Penktadienis
Penktãdienis – savaitės diena tarp ketvirtadienio ir šeštadienio. Daugumoje šalių, kuriose darbo savaitė turi penkias dienas, penktadienis yra paskutinė darbo diena ir savaitgalio atsipalaidavimo pradžia.
Precfeldas
Miestas padalintas į 12 rajonų:
Penktadienis
Penktadienis religijoje
Krikščionys per Adventą (apytiksliai keturias savaites iki Kalėdų) ir per Gavėnią (nuo Užgavėnių iki Velykų), pasninkauja. Islamo šalyse penktadienis yra šventoji diena. Judaizme (žydų tikėjime) šabas (šventa diena) prasideda nuo penktadienio saulėlydžio ir tęsiasi iki saulėlydžio šeštadienį.
Juodasis penktadienis
Jei mėnesio 13 diena yra penktadienis, tai ši diena laikoma nesėkmių diena. Žmonės, kurie tiki prietarais, šią dieną vengia kur nors eiti, saugosi nesėkmių. Ypač nesėkminga diena laikoma sausio 13-osios dienos penktadienis.
Malatija
Malatija – miestas rytinėje Turkijos dalyje, Rytų Anatolijoje; provincijos centras. Cukraus, tekstilės, tabako pramonė. Vaisių (ypač abrikosų) auginimo centras, taip pat auginami javai, cukriniai runkeliai, vynmedžiai, veisiamos avys, ožkos. Geležinkelis į Ankarą ir Tebrizą. Oro uostas. Veikia universitetas (įkurtas 1975 m.), miesto muziejus.
Istorija
Netoli dabartinės Malatijos hetitų laikais gyvavo Milido miestas (dab. Arslantepė). Romos laikais miestas vadinosi Melitene. 577 m. prie Malatijos Bizantijos kariuomenė sumušė persus. VII a. viduryje užkariauta arabų.
1893 m. nuniokota per žemės drebėjimą. 1915 m. per armėnų genocidą Turkijoje buvo išžudyta beveik visi Malatijoje ir jos apylinkėse gyvenę armėnai (~3000). Malatija smarkiai apgriauta per 2023 m. žemės drebėjimą.
Alma Gedvilaitė
Alma Gedvilaitė (g. 1959 m. gegužės 17 d. Šilutėje) – Lietuvos biologė, biomedicinos mokslų daktarė.
Biografija
1983 m. baigė Vilniaus universitetą. 1992 m. biomedicinos mokslų daktarė. Stažavo 1994–1997 m. Birmingemo universitete (Alabamos valstija), 1999–2002 m. Humboldtų universitete.
Nuo 1983 m. Taikomosios enzimologijos instituto (nuo 1992 m. Biotechnologijos institutas), nuo 2000 m. ir Vilniaus Gedimino technikos universiteto mokslo darbuotoja; nuo 2008 m. profesorė.
Mokslinė veikla
Mokslinių tyrimų pagrindinė kryptis – mielių molekulinė genetika, naujos genų raiškos sistemos mielėse ir jų taikymas virusų bei kitų heterologinių baltymų sintezei, į virusus panašių chimerinių dalelių taikymas monokloniniams antikūnams gauti, naujos kartos rekombinantinės vakcinos, virusų diagnostikos priemonės, biotechnologija, mielių prionai. Paskelbė apie 30 mokslinių straipsnių.
Eskadronas
thumb|right|250px|[[Šveicarija|Šveicarijos kariuomenės eskadronas (1972 m.). Joja kariuomenės veteranai 1972 m. uniformomis]] Eskadronas – kavalerijos padalinys, dydžiu atitinkantis batalioną ar kuopą.
Pirmieji eskadronai atsirado Karolio V laikais. Eskadronas pradžioje rikiuodavosi į 16 eilių. Prancūzijos religinių karų laikais eskadronai rikiuodavosi tik į 6 eiles, Henriko IV laikais – į 5 eiles, Frydricho Didžiojo laikais – į 2 eiles.
Pradžioje eskadronai turėjo kelis šimtus kavaleristų (bataliono lygis) ir buvo skirstomi į kuopas. Vėliau patirtis karuose parodė, kad gausius eskadronus sunku valdyti mūšio lauke, jie pasidaro mažiau manevringi, sunkiau keičia atakos kryptį. XX a. pradžioje daug kur eskadronai sumažėjo iki 120–150 raitelių (kuopos lygis).
NBA Visų žvaigždžių rungtynės
NBA Visų žvaigždžių rungtynės – kasmetinis renginys, kurio metu varžosi į dvi komandas suskirstyti geriausi NBA žaidėjai.
Eskadronas
Didžioji Britanija ir Britų Sandrauga
Eskadronai paprastai žymimi raidėmis ar numeriais – 1-asis eskadronas, A eskadronas. Kai kuriuose Britanijos armijos daliniuose eskadroną gali pavadinti svarbaus istorinio mūšio, kuriame dalyvavo pulkas, pavadinimu.
JAV
JAV armijoje kavalerijos eskadronas atitinka pėstininkų ar artilerijos batalioną. Dabar JAV armijoje kavalerija vadinami šarvuočių ir tankų daliniai arba sraigtasparnių daliniai.
NBA Visų žvaigždžių rungtynės
Krepšinio aistruoliai atiduoda savo balsus už mylimus krepšininkus ir daugiausia balsų surinkę žaidėjai patenka į konferencijos startinius penketus, atitinkamai po du gynėjus, du puolėjus ir vieną vidurio puolėją. Tada suteikiama galimybė komandų treneriams pasirinkti dar po penkis žaidėjus. Savaitgalio metu taip pat vyksta naujokų ir antramečių rungtynės, kamuolio dėjimo bei tritaškių metimo konkursai ir kt.
Eskadronas
Prancūzija
Prancūzijos kariuomenėje eskadronas ilgą laiką atitiko kavalerijos divizioną (batalioną), būdavo sudarytas iš kelių kuopų. Nuo XX a. vidurio eskadronas atitinka kuopą. Eskadronams vadovauja kapitonai, kaip ir kuopoms.
NBA Visų žvaigždžių rungtynės
Visų Žvaigždžių rungtynėse dalyvavo du lietuviai - Žydrūnas Ilgauskas (2003 m. ir 2005 m.) ir Domantas Sabonis (2020 m., 2021 m. ir 2023 m.)
Rezultatai
Bendras rezultatas: Vakarai 29 – 37 Rytai
Eskadronas
Rusija
Rusijoje eskadronai turėjo 128 kavaleristus, turėjo du puseskadronius po du būrius. Būrį sudarydavo 2 eilės po 16 kavaleristų. Maršo eskadronai, karo metais suformuoti atsarginėse kavalerijos dalyse ir keliaudavę į veikiančius kavalerijos pulkus, turėdavo 160 kavaleristų.
NBA Visų žvaigždžių rungtynės
Rezultatai
1999 m. runtynės neįvyko dėl lokauto.
Eskadronas
Rusija
Kavalerijos pulkas turėdavo 4 ar 6 eskadronus: Kavalerijos divizionai turėdavo po 2 eskadronus.
Eskadronai atitikdavo kazokų dalinių šimtines.
NBA Visų žvaigždžių rungtynės
Rezultatai
Memfis, Portlandas ir Sakramentas yra vieninteliai „NBA-miestai“, kuriuose nei karto nebuvo surengtos NBA Visų žvaigždžių rungtynės.
Dubuo
Dubuo gali reikšti:
409 m.
409 m. buvo nekeliamieji metai, prasidedantys ketvirtadienį pagal Grigaliaus kalendorių.
Rankšluosčių diena
Kilmė
Autentišką citatą, kuri paaiškina rankšluosčių svarbą, galime rasti trečiame skyriuje, Adamso kūrinyje „Keliautojo kosmostopu vadovas po galaktiką“.
Straipsnis, kuris laikomas rankšluosčių dienos pradžia, buvo parašytas „Binary Freedom“ – trumpalaikiame atvirojo kodo forume.
"Rankšluosčių diena: Daglasui Adamsui atminti Pirmadienis, 2001 m. gegužės 14 d. 06:00 PDT Daglaso Adamso ilgėsis jo gerbėjai visame pasaulyje. Kad visi jo gerbėjai galėtų pagerbti šį genijų, aš siūlau, kad diena, praėjus dviem savaitėms po jo mirties (2001 m. gegužės 25 d.) būtų paskelbta "rankšluosčių diena". Visi Daglaso Adamso gerbėjai raginami šią dieną su savimi nešiotis rankšluostį.
Iki pasimatymo, Daglasai, ir ačiū už visas žuvis!"
- D Clyde Williamson, 2001-05-14
Chris Campbell ir jo draugai užregistravo internetinį puslapį adresu TowelDay.org, kad paskleistų šią žinią pasauliui, primenant nepamiršti su savimi pasiimti rankšluosčio. Rankšluosčių diena greitai įgijo didžiulį pasisekimą tarp gerbėjų, daug žmonių siuntė nuotraukas, kuriose jie pozuoja su rankšluosčiais.
Pripažinimas
Keli pasaulio naujienų šaltiniai yra paminėję rankšluosčių dieną, įskaitant ir vieną iš pagrindinių Norvegijos laikraščių „Aftenposten“ ir televizijos naujienų kanalą NRK Nyheter,. Šią šventę taip pat minėjo ir nacionalinis Los Andželo radijas.
2010 m. gegužės mėnesį, buvo pateikta internetinė peticija, prašanti „Google“ pripažinti rankšluosčių dieną, sukuriant specialų šventinį logotipą (Google Doodle) arba tą dieną paieškos rezultatus pateikiant vogonų kalba.
2010
Ekvadore Radio City, BBC priklausanti radijo stotis, paėmė interviu iš vieno rankšluosčių dienos organizatoriaus Toronto mieste, kad klausytojams pristatytų rankšluosčių dieną. Interviu kalba buvo ispanų ir anglų.
2011
Jungtinėje Karalystėje Planet Rock transliavo Deivido Hadoko (David Haddock) laidą „Alternative Thought Of The Day“, skirtą rankšluosčių dienai paminėti. , o Siren FM transliavo laidą „Dean Wilkinson & the Importance of International Towel Day“, tuo pačiu tikslu.
2012
Naujienų agentūra „Huffington Post“ įtraukė rankšluosčių dieną į švenčių ir tradicijų, susijusių su literatūra, sąrašą.
Nuorodos
Douglas Adams
Martyniškis
Martyniškiu vadinami kaimai:
Heinrichas Dusemeris
Heinrichas Dusemeris (, 1280 m. Frankonija – 1353 m. Bratianas, dab. Varmijos Mozūrų vaivadija) – Vokiečių ordino karinis ir valstybės veikėjas, Vokiečių ordino magistras.
Biografija
1311 m. įstojo į Vokiečių ordiną ir riteriu dalyvavo kovose su lietuviais. Pasak legendos, kelis kartus dalyvavo dvikovoje su Lietuvos didžiuoju kunigaikščiu Vyteniu, tuo nusipelnydamas pagarbą Ordine. 1329 m. Ragainės komtūras. 1333 m. Sembos vaitas, nuo 1334 m. Pokarvių komtūras, nuo 1335 m. Karaliaučiaus komtūras. 1339 m. jo ginčas su didžiuoju magistru Ditrichu fon Altenburgu baigėsi pašalinimu iš visų postų. Ištremtas į Strasburgą užėmė komtūro pareigas.
Grįžo į Marienburgą, kai didžiuoju magistru buvo išrinktas Liudolfas Kenigas. Šiam pasitraukus iš pareigų, 1345 m. gruodžio 13 d. išrinktas didžiuoju magistru, nes Ordinui buvo reikalingas kovose užgrūdintas vadas. Tuoj po išrinkimo surengė žygį į Lietuvą, kuris baigėsi 1348 m. vasario 2 d. įvykusius Strėvos mūšiu. Lietuvos kariuomenė buvo sumušta, tačiau maro epidemija, pradėjusi siausti Prūsijoje, sustabdė Ordino ekspansiją į Lietuvą. Didžiajam magistrui teko atitraukti savo kariuomenę ir iš kitų užimtų teritorijų. Netrukus Heinrichas Dusemeris atsisakė pareigų ir, sulaukęs, kol bus išrinktas naujas didysis magistras, išvažiavo į Bratianą, kur neužėmė jokių pareigų.
Palaidotas Marienburgo Šv. Onos koplyčios mauzoliejuje.
Kazachstano demografija
Šiame straipsnyje pateikiami statistiniai duomenys apie Kazachijos demografiją.
Gyventojų skaičius: 15 399 437 (2009 m. apskaičiavimai) thumb|right|300px|Gyventojų amžiaus piramidė (2005 m.) thumb|right|300px|Populiacijos kitimas 1950 - 2008 m. Gyventojų skaičius pateikiamas milijonais (Jei norite padidinti žemėlapį, paspauskite ant jo). Struktūra pagal amžių: Gyventojų amžiaus mediana:
Metinis populiacijos prieaugis: 0,392 % (2009 m. apsk.)
Gimstamumas: 16,6 gimimų/1000 gyv. per metus (2009 m. apsk.)
Mirtingumas: 9,39 mirčių/1000 gyv. per metus (2009 m. apsk.)
Miestuose gyvenančių žmonių procentas: 58 % (2008 m. apsk.)
Miestuose gyvenančių žmonių procento metinis kitimas: + 1,2 % (2005 m. apsk.)
Lyčių pasiskirstymas:
Kūdikių mirtingumas per pirmuosius gyvenimo metus: 25,73 mirusiųjų/1000 gimimų (2009 apsk.)
Vidutinė gyvenimo trukmė:
15 m. ir vyresnių gyventojų raštingumas:
Podnešnas
Podnešnas  – kaimas Lenkijos rytuose, Suchožebrų valsčiuje, Sedlcų apskrityje, Mazovijos vaivadijoje. Kaimas yra apie 4 km į šiaurę nuo Suchožebrų, apie 16 km į šiaurę nuo Sedlcų ir apie 85 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Kaime yra Podnešno geležinkelio stotelė.
Patvorinė vynioklė
Patvorinė vynioklė (Calystegia sepium) – vijoklinių (Convolvulaceae) šeimos, vynioklių (Calystegia) augalas.
Augalas daugiametis. Šakniastiebis ilgas, baltas, mėsingas. Dauginasi sėklomis arba vegetatyviška: iš šakniastiebio išaugančiomis palaipomis arba įsišaknijančiais stiebais. Balti arba rausvi piltuvėlio pavidalo žiedai ant ilgų kotelių išauga po 1 lapų pažastyse. Žiedo pumpurui besiskleidžiant vainikėlis tarsi išsivynioja, o kas vakarą, taip pat prieš lietų vėl susiglaudžia. Vainikėlio atbraila suaugtinė, neryškiai penkiakampė, taurėlapiai laisvi. Taurelę gaubia pora lapelių, vadinamų pažiedžių. Pražysta liepos mėn. ir žydi iki spalio pabaigos. Vaisius – apvali dėžutė, nereta, padalyta į 2 lizdus, su 3-4 tamsiomis, kiaušiniškomis, tribriaunėmis sėklomis. Stiebas vijoklinis, kylantis aukštyn arba nusidriekęs pažemiu. Dažniausiai stiebai keli, apie 1 m aukščio, kartais iki 3 m. Lapai pražanginiai, trikampiškai kiaušiniški, viršūne smaili, pagrindas kampuotai širdiškas ar širdiškai strėliškas, ilgakočiai.
Auga patvoriuose, soduose, pakelių krūmynuose, dažnai įsikuria upių ar ežerų krūmuose ar aukštų žolių sąžalynuose. Mėgsta drėgnus dirvožemius.
Žiedai išskiria nektarą, lankomi vabzdžių. Dekoratyvus augalas, kartais auginamas darželiuose ir parkų gėlynuose. Panašūs į vynioklės, tik mažesni žiedai dirvinio vijoklio. Jo žiedų pažiedės mažos ir taurelės neapgaubia. Žiedų purkos siūliškos. Įkyri daugiametė laukų ir daržų piktžolė stelbianti javus.
Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 76 psl.
Vladimir Štimac
Vladimiras Štimacas (g. 1987 m. rugpjūčio 27 d. Belgrade) – Serbijos krepšininkas.
Karjera
V. Štimacas trejus metus rungtyniavo gimtojo Belgrado komandos „Beovuk“ jaunimo komandoje, tačiau 2005 m. atvyko į Kauno „Žalgirio“ dublerių komandą, kurioje sąlygos tobulėti buvo geresnės nei Serbijoje. V. Štimacas iškart tapo komandos lyderiu ir po sezono buvo pakviestas į pagrindinę Kauno komandos sudėtį.
2006–2007 m. sezoną serbas pradėjo „Žalgirio“ pagrindinėje komandoje, tačiau jo rezultatai nebuvo įspūdingi, per 15 min krepšininkas pelnydavo po 4 taškus. 2007 m. sausio 26 d. „Žalgirio“ vadovai nusprendė grąžinti krepšininką į antrąją komandą.
Tačiau praėjus vos keletui savaičių po to, kai V. Štimacas grįžo į NKL jį 2007 m. vasario 12 d. buvo nuspręsta paskolinti Valmieros „Lačplėša alus“ komandai iš Latvijos, kurios vyr. treneriu dirba buvęs Kauno komandos treneris Ainars Bagatskis.
Atvykęs į šią Latvijos komanda krepšininkas iškart tapo jos lyderiu. Serbas tapo pirmuoju krepšininku, kuris BBL mėnesio žaidėju buvo išrinktas du kartus iš eilės (vasarį ir kovą) ir antruoju, kuris apskritai buvo išrinktas geriausiu dvejus mėnesius.
2010 m. rugsėjo 3 d. pasirašė vienerių metų sutartį su Ventspilio "Ventspils" klubu, tačiau 2010 m. lapkričio 15 d. sutartis buvo nutraukta. 2010 m. lapkričio 19 d. V. Štimac sudarė sutartį su Čekijos Nymburko "ČEZ" klubu. 2011 m. liepos 20 d. persikėlė į Turkiją ir pasirašė vienerių metų sutartį su Edirnės "Olin Genclik Spor" klubu. 2012 m. liepos viduryje pasirašė vienerių metų sutartį su Bandirmos "Banvit" klubu.
Arūnas Gelūnas
Arūnas Gelūnas (g. 1968 m. gruodžio 13 d. Kaune) – Lietuvos nacionalinio dailės muziejaus direktorius, dailininkas, filosofas, politikas.
Biografija
1997–2004 m. dirbo grafikos dėstytoju VDA Kauno dailės fakultete, 2001–2002 m. asistentu VDU filosofijos katedroje. 2002–2003 m. VDA Kauno dailės fakulteto prodekanas, 2003–2004 m. dekanas ir vyriausiasis mokslo bendradarbis. Nuo 2000 m. vizituojantis lektorius Vilniaus universiteto (VU) Orientalistikos centre. Nuo 2004 m. VDA Studijų prorektorius, nuo 2005 ir 2007 m. dirbo docentu Dailės istorijos ir teorijos katedroje bei Grafikos katedroje.
2004–2005 m. tarptautinių mokslinių konferencijų organizatorius. Nuo 2005 m. daktaro disertacijų rengimo vadovas, nuo 2005 m. disertacijų gynimo tarybų narys, disertacijų oponentas VDU, VDA, VU. Nuo 2006 m. Studijų kokybės vertinimo centro apeliacinės komisijos pirmininkas. 2006–2007 m. Latvijos dailės akademijos magistrų baigiamųjų darbų vertinimo komisijos pirmininkas. 2002 m. ir 2009 m. Lietuvos ir Japonijos architektūros renginių „Rytai-Rytai“ architektūrinių diskusijų moderatorius.
2010–2012 m. Lietuvos kultūros ministras. 2012–2016 m. Lietuvos ambasadorius prie UNESCO.
2016–2019 m. LR Seimo narys, (Liberalų sąjūdžio frakcija), LR Seimo Švietimo ir mokslo komiteto narys, LR Seimo tarpparlamentinių ryšių su Prancūzijos Respublika grupės pirmininkas.
Nuo 2019 m. Lietuvos nacionalinio dailės muziejaus direktorius.
Kūryba
Sukūrė grafikos (ciklai „Vidiniai peizažai“ 1993 m., „Struktūra ir energija“ 1999 m., „Punktyrinės teritorijos“ 2003 m.), tapybos (ciklas „Moters judesys“ 1996 m., „Tėviškės peizažai“ 2008 m.) kūrinių. Kūryba konceptuali, kontekstuali, jai būdingos įvairios grafikos technikos, dekonstrukcija. Apipavidalino knygų (Julius Keleras. Sniegas, benamis, krentantis 2007 m.).
Nuo 1994 m. dalyvauja parodose Lietuvoje ir užsienyje (Prancūzija, Vokietija, Japonija, Belgija, Švedija, Lenkija, Estija); individualios parodos: Tokijas – 1997 m., Kaunas – 1997 m., 1998 m., 1999 m., 2000 m., Ruaja (Piui de Domo departamentas, Prancūzija) – 1997 m., Šiauliai, Klaipėda – abi 1998 m., Leipcigas – 1999 m. Kuravo parodas, rengia meno simpoziumus, mokslines konferencijas.
Krantai
Krantai – kaimas Kelmės rajono savivaldybėje, 6 km nuo Liolių.
Rafael Márquez
Rafaelis Markesas Alvaresas (g. 1979 m. vasario 13 d.) – futbolininkas, ilgametis Meksikos rinktinės kapitonas, gynėjas.
2010 m. liepos 31 d. persikėlė už Atlanto, į New York „Red Bulls“ klubą, su kuriuo pasirašė, kaip pranešama, ketverių metų, 12 mln. JAV dolerių kontraktą.
Nacionalinėje komandoje žaidė nuo 1997 m. vasario 5 d., su rinktine žaidė 2002 m. pasaulio čempionate. Taip pat žaidė visas ketverias 2006 m. pasaulio čempionato rungtynes, aštuntfinalyje įmušė įvartį į vartus.
Rafaelis Markesas yra vienas iš kelių futbolininkų, rungtyniavusių net 5 pasaulio futbolo čempionatuose.
Laimėjimai
Tarptautiniai:
🇲🇨 Monaco
🇪🇸 FC Barcelona
410 m.
410 m. buvo nekeliamieji metai, prasidedantys penktadienį pagal Grigaliaus kalendorių.
Mirtys
Nedatuota
9885 Linux
miniatiūra|dešinėje|320px|9885 Linux orbita 9885 Linux – asteroidas, kurį 1994 m. spalio 12 d. atrado Spacewatch projekto nariai.
Pavadinimas
Pavadinimas kilo iš Linux branduolio pavadinimo. GNU/Linux projekto garbei pavadinti dar trys asteroidai: 9793 Torvalds, 9965 GNU ir 9882 Stallman
Kaušelis (Rokiškio r.)
Kaušelis – ežeras šiaurės rytų Lietuvoje, Rokiškio rajone, apie 11 km į pietryčius nuo Obelių. Ežero ilgis iš šiaurės į pietus – 0,23 km, plotis – iki 0,13 km. Altitudė 128 m. Vakarinis krantas aukštas, apaugęs mišku; pietinis žemas, pelkėtas, miškingas. Šiaurėje išteka upelis link Dirdų ežero (Kriaunos upės baseinas). Į vakarus įsikūręs Želiūnų kaimas, į rytus – Skaistinės kaimas.